Εν μέσω αλληλοκατηγοριών κυβέρνησης και αντιπολίτευσης για το ποιος έχει τις περισσότερες ευθύνες για την εθνική τραγωδία στο Μάτι και ποιος στο παρελθόν έχει υπογράψει αποφάσεις αναστολής κατεδάφισης αυθαιρέτων, η κυβέρνηση υιοθετεί μία νέα γραμμή άμυνας, που βασίζεται σε δύο βασικά επιχειρήματα. Τις δράσεις για την επόμενη ημέρα της τραγωδίας και τις κατηγορίες προς την αντιπολίτευση όχι μόνο ότι προσπαθεί να υποβαθμίσει την έξοδο από το μνημόνιο αλλά και ότι επιχειρεί την πτώση του κ. Τσίπρα και της κυβέρνησης ΣΥΡΙΖΑ- ΑΝΕΛ, επειδή επί της ουσίας η ΝΔ δεν επιθυμεί να περάσουν και να εφαρμοστούν θετικά για την κοινωνία μέτρα που σχεδιάζει να περάσει η κυβέρνηση το επόμενο διάστημα.